11.2.2022
ET
Euroopa Liidu Teataja
C 70/21
3.6.
Sellise toote märgistamise erieeskirjad, millele registreeritud nimetus viitab Pakendil peab olema tekst „Arroz del Delta del Ebro“ / „Arròs del Delta de l’Ebre“, kaitstud päritolunimetusega toote logo ja ELi logo ning kogu kohaldatavates õigusaktides nõutud üldine teave.
Kaitstud päritolunimetusega toote värviline logo:
4.
Geograafilise piirkonna täpne määratlus Piirkond, kus kaitstud päritolunimetusega „Arroz del Delta del Ebro“ riisi kasvatatakse ja töödeldakse, asub Tarragona provintsis Ebro deltas Baix Ebre ja El Montsià maakonnas.
Tootmispiirkond hõlmab kogu Deltebre ja Sant Jaume d’Enveja valla territooriumi ning L’Aldea, Amposta, L’Ampolla, Camarles’i ja Sant Carles de la Ràpita valla osi, mis asuvad Ebro delta piirkonnas.
Kroovimis- ja poleerimispiirkond hõlmab samu valdu mis tootmispiirkond.
5.
Seos geograafilise piirkonnaga
5.1.
Geograafilise piirkonna eripära
Ajalooline seos Riisikasvatus on Ebro delta piirkonnas traditsiooniline tegevusala, mis on tihedalt seotud delta tekke ning selle füüsilise ja geoloogilise kujunemisega.
On arvukalt kirjalikke viiteid, mis annavad tunnistust riisikasvatustraditsiooni ja Ebro delta piirkonna vahel valitsevast seosest.
Üks tähelepanuväärne näide on Lluís Solé i Sabarise teos „Geografía de Catalunya“ („Kataloonia geograafia“) (1958), kus autor märgib, et „on tõendeid, et Ebro deltas tehti riisikasvatamisega katset 15. sajandil, kuid riisikasvatus kujunes tegevusalana tõeliselt välja 19. sajandil“.
Samas teoses märgib ta ka järgmist: „Deltas, mida kasutati rändkariloomade karjatamiseks, võimaldas Xerta’s 19. sajandi teisel poolel ehitatud Canal de la Derecha (parempoolne kanal) maad mageveega üle ujutada ja seal riisi kasvatama hakata.
Sellest ajast peale on riisikasvatus pidevalt laienenud, mille tulemusel on mullad magestunud ja samal ajal on saadud head saaki“.
Tegevus on jätkunud katkematult tänapäevani ja praegu on riis selle piirkonna peamine põllukultuur.
Looduslikud tegurid Riisikasvatuse arengut Ebro deltas soosisid nii kohalik pinnas ja kliima kui ka pinnase soolsus ja põhjaveetase.
Ebro delta muda sisaldav mullastik on väga viljakas ja sobib ideaalselt riisi kasvatamiseks.
Mulla koostist mõjutavad tugevalt niisutamine ja tava, mis on tuntud kui colmateo ehk mudastamine (vee ja mulla liigutamine, et tagada peenarde hea seisund enne külvi).
Saagikus on üks maailma suurimaid, tulenedes piirkonna asukohast 40° põhjalaiusel ja samatemperatuurijoonel 19 °C.